cyanic-selkie/wikianc huggingface dataset:
Casino Royale (1967)
Sammendrag
Etter å ha fulgt en ny ledetråd fra agent Mimi, overtaler Bond sin fremmedgjorte datter Mata Bond til å reise til Vest-Berlin for å infiltrere en tjeneste som egentlig er et hemmelig treningssenter for SMERSH. Mata Bond avdekker en plan for å selge kompromitterende fotografier av militære ledere fra Kina, Sovjetunionen, USA og Storbritannia ved en auksjon, et opplegg Le Chiffre håper å bruke for å skaffe penger. Men Mata ødelegger alle fotografiene. Senere ved Casino Royale bruker Le Chiffre infrarøde solbriller for å jukse i kort-spill. De stjeler solbrillene, og klarer å slå Le Chiffre i kort-spill. MI6-agentene Vesper Lynd og Evelyn Tremble blir tilsynelatende bortført utenfor kasinoet. Le Chiffre, desperat etter å tjene penger, tortuerer dem med Hallusinogen. Lynd redder Tremble, bare for å drepe ham kort tid senere. I mellomtiden blir Le Chiffre angrepet og drept av SMERSH-agenter.
Einstape
Underarter og varianter
Einstape består av følgende underarter, som alle er genetisk distinkte varianter av samme art:
Casino Royale (1967)
Sammendrag
I London blir Mata Bond kidnappet av SMERSH i en gigantisk flygende tallerken. James Bond og Moneypenny forsøker å redde henne. De oppdager at Casino Royale blir drevet av den onde Dr. Noah, James Bonds nevø Jimmy Bond, en tidligere MI6-agent som meldte seg inn i SMERSH til tross for hans berømte onkel. Jimmy Bond røper at han planlegger å bruke biologisk krigføring for å gjøre alle kvinner vakre, og drepe alle menn over 1,37 meter. Denne planen kommer til å gjøre Jimmy til den høyeste mannen i hele verden.
James Bond, Moneypenny, Mata Bond og Coop klarer å flykte fra Jimmys fangenskap. James Bond oppdager at Vesper Lynd er en dobbeltagent og forræder. En slåsskamp oppstår. En eksplosjon ødelegger Casino Royale med alle sammen der inne. Filmen avslutter med at James Bond og alle agentene hans dukker opp i himmelen, og Jimmy Bond blir vist synkende til Helvete.
Andreas (dikt)
Andreas er angelsaksisk (gammelengelsk) dikt som forteller historien om apostelen Andreas samtidig som det kommenterer den litterære rollen til «helten». Diktet er antatt å være en oversettelse av et latinsk verk som opprinnelig ble avledet fra den gresk fortelling Handlingene til Andreas og Matteus i menneskeeternes by (engelsk The Acts of Andrew and Matthew in the City of Anthropophagi), datert til en gang rundt 300-tallet. Imidlertid la forfatteren av Andreas til aspektet av den germanske helt til den greske fortellingen og hvor sankt Andreas blir framstilt som en angelsaksisk kriger som bekjemper de onde krefter. Dette ga diktet Andreas både poetiske som religiøs betydning.
Opprinnelse
Selv om forfatteren av Andreas er ukjent er det flere teorier om diktets opprinnelse. Andreas er det første diktet i Vercelliboken, og blir etterfulgt av et dikt med tittelen Apsotlenes handlinger, skrevet av Cynewulf. Ettersom begge verkene har tilsvarende innhold og på grunn av deres nære plassering i manuskriptet har de blitt tenkt på som skrevet av samme forfatter.
Andreas er ofte knyttet til Cynewulf på grunn av diktets religiøse emne, skjønt den nøyaktige identifikasjonen av Cynewulf er ukjent, alle de foreslåtte identitetene var knyttet til religiøse personer på slutten av 700-tallet til begynnelsen av 900-tallet. Dette knyttes til diktets religiøse tema, og førte til at forskerne og litteratene trakk en forbindelse mellom de to.
Andreas er inkludert i en gruppe av tolv dikt, stundom referert til som «Cynewulf-gruppen». Dog, kun fire av diktene kan faktisk bli tilskrevet til Cynewulf ettersom disse er merkert med runesymboler av forfatterens navn. Andre forskere har argumentert at Andreas kan ha blitt skrevet av en elev av Cynewulf, noe som vil forklare parallellene mellom de to verkene. Imidlertid har andre forskere argumentert for at verkene er skrevet av forskjellige forfattere ved å peke på drastiske forskjeller i skrivestil. Noen forskere har sluttet og avledet at Andreas var inspirert av den store episke diktet Beowulf på grunn av mange likheter i stil, språk og tema.
Innhold
Diktet i seg selv består av 1 722 verselinjer som forteller historien om sankt Andreas da han reddet sankt Matteus fra en kannibalistisk rase som ble kalt for mermedonerne. Forskeren Cameron slår fast at «historien opptrer også i en prosaversjon i Blicklinghomiliene. Diktet er kraftfull og er det som står nærmest i stil og tone til Beowulf av de bevarte angelsaksiske dikt». I denne anonyme fortellingen trosser sankt Andreas de strabaser som han møter, som et opprørsk hav og andre typer av tortur og fangenskap som gjenspeiler den smerte og lidelse som Jesus Kristus opplevde. Verket har religiøs betydning på grunn av den måten som sankt Andreas er lojal til Gud, og hans tropper er lojale til ham i diktet. Denne litterære hentydningen bidrar å gi diktet religiøs symbolisme, noe som er karakteristiske for mange verker på samme tidsepoke.
Metamorf bergart
Metamorf bergart eller omdannede bergarter blir dannet når en eller flere bergarter blir, under metamorfisme, utsatt for høyt trykk, temperatur og/eller kjemisk påvirkning. Bergartene smeltes ikke, men blir omstrukturert (omdannet) og mineralene vil bli helt eller delvis omkrystallisert. Den har hatt en metamorfose. Metamorfe bergarter har ofte et stripete (foliasjon) eller bølget mønster og er sjelden helt homogen i struktur eller mønster.
Andreas (dikt)
Innhold
De første fem hundre linjene i diktet forteller om sankt Andreas tid til sjøs for å redde Matteus, noe som var hans oppdrag for Gud. Matteus har blitt blindet og holdt fanget av en gruppe kannibaler i Mermedonia. Diktet Andreas utdyper de forferdelige skikkene til mermedonerne og geografien av deres land systematisk for gjøre forskjellen mellom anderledeslandet Mermedonia og resten av verden. Dette blir gjort av poeten ved hjelp av gjentagelser, interteksturelle ekko, og episodiske parallellismer innenfor diktet. Forskeren Bolintineanu har trukket slutningen at anderledesheten til Mermedonia øker virkningen av landets sluttelige konvertering til kristendommen, noe som gjør Mermedonia paradoksalt til et teologisk mikrokosmos av hele verden ved å gjennomgå dets egen forkortede frelsehistorie.
Metamorf bergart
Innledning
Metamorfe bergarter oppstår ved transformasjon av eksisterende bergarter til nye bergarter i en prosess som kalles metamorfose. Den opprinnelige bergarten (protolitten) utsettes for temperaturer høyere enn 150 til 200 °C og ofte forhøyet trykk på 100 megapascal (1000 bar) eller mer, noe som forårsaker dyptgripende fysiske eller kjemiske endringer. Under denne prosessen forblir bergarten stort sett i fast tilstand, men omkrystalliserer seg gradvis til en ny tekstur eller mineralsammensetning. Protolitten kan være en magmatisk, sedimentær eller eksisterende metamorf bergart. Faktorer som kreves for at en bergart skal gjennomgå metamorfose:
Andreas (dikt)
Innhold
Jesus og to engler slår følge med sankt Andreas på skipet, maskert som rormann og to sjøfolk. Etter som dette er fortelling om disiplers underkastelse taler sankt Andreas, eller diktet Andreas, til rormannen om Bibelens budskap og fortellinger fra Jesus’ liv. Han er ikke vitende om sine sjøfolks sanne identitet. Andreas’ følge blir trofast værende ved hans side på det opprørske havet. Dette knytter diktet til en påstått gresk innflytelse på diktet ettersom noen forskere har fortolket dette som en «comitatus» mens andre definerer det som en tradisjonell aristokratisk gruppe av krigere. Andreas beholder en lojal tro på Guds makt for å dempe sjøen, noe som også skjer og Andreas og hans folk flyter i land, og våkner i Mermedonia. Jesus og hans to engler dratt dem opp og plassert dem utenfor byen mens de sov. Denne hendelsen får sankt Andreas til å forstå den sanne identiteten til sine menn.
Metamorf bergart
Innledning
Metamorfe bergarter utgjør en stor del av jordskorpen og utgjør 12 % av jordens landoverflate.[2] De er klassifisert etter deres protolitt, deres kjemiske og mineralske sammensetning og deres tekstur. De kan dannes ganske enkelt ved å være dypt begravd under jordoverflaten, hvor de utsettes for høye temperaturer og det store trykket fra berglagene over. De kan også dannes fra tektoniske prosesser som kontinentale kollisjoner, som forårsaker horisontalt trykk, friksjon og forvrengning. Metamorf bergart kan dannes lokalt når bergarten varmes opp ved inntrenging av varm smeltet bergart kalt magma fra jordens indre. Studiet av metamorfe bergarter (nå eksponert på jordoverflaten etter erosjon og heving) gir informasjon om temperaturene og trykket som oppstår på store dyp i jordskorpen.
Andreas (dikt)
Innhold
Deretter, i en episk og heroisk stil, blir sankt Andreas gjort usynlig av Gud for diktets avslutning, noe som gjør det mulig for ham å befri fangene fra Mermedonia. Etter å ha gjort så avslører han seg for sine fiender og blir torturert i tre dager og netter. Mens han ber om tilgivelse setter Gud sankt Andreas fri og leger hans sår mens han straffer alle i Mermedonia. Når mermedonerne angrer seg og er blitt konvertert til kristne etablerer sankt Andreas en kristen kirke i landet. Etter å ha utpekt en biskop til å vokte over kirken er sankt Andreas klar til å sette seil igjen.
Metamorf bergart
Innledning
Noen eksempler på metamorfe bergarter er gneis, skifer, marmor og kvartsitt. Fliser av skifer og kvartsitt brukes i bygningskonstruksjon. Marmor er også verdsatt for bygningskonstruksjon og som medium for skulptur. På den annen side kan skiferberggrunn utgjøre en utfordring for ingeniørteknikk på grunn av dets uttalte svakhetsplan.
Andreas (dikt)
Innhold
Diktets religiøse betydning kan ses i de mange paralleller som blir trukket mellom Kristus og sankt Andreas. Diktet fremmet også anger og disiplers underkastelse, noe som var vitalt for den romersk-katolske kirkes vekst og velvære i samtiden. Den religiøse betydningen til diktet kan ha vært grunnen til at teksten har blitt bevart ettersom munkene skrev det av for dets religiøse budskap.
Metamorf bergart
Undergrupper
Bergartene i denne gruppen deles inn i to undergrupper, kontakt- og regional metamorfose. Felles for de begge er at dette er bergarter som på et tidspunkt har forandret seg. Både magmatiske og sedimentære bergarter kan omdannes til en metamorf bergart.
Kontaktmetamorfose
Dette skjer når magma trenger opp på jordskorpen og krystalliseres. Da blir varmen fra denne prosessen avgitt til bergartene rundt, og resultatet er at disse blir «stekt» (omkrystalisert). Det er varmen som blir avgitt som er den viktige omdannelsesfaktoren for denne typen metamorfe bergarter. Det er sjelden at det oppstår nye strukturer i bergartene.
Marmor er et eksempel på vanlig kalkstein som omkrystaliserer ved kontaktmetamorfose.
Regional metamorfose
Som regel skyldes denne formen for metamorfose at store områder med sedimentbergarter blir presset ned i grunnen, der trykket og temperaturen er høyere. Den kan være snakk om 5 – 15 km dybde, og temperaturen kan ligge fra 200 – 800 °C. Overstiger temperaturen 800 °C vil bergarten smelte til magma.
Rekrystalliseringen av mineralene skjer mens det er i fast form. Og det er hovedsakelig vann som sirkulerer mellom mineralkornene som transporterer grunnstoffene fra de oppløste mineralene til de nye. Hvor mye omdannelse som finner sted, er avhengig av hvilket trykk og temperatur bergarten blir utsatt for. Sedimentære bergarter som er dannet under overflatebetingelser forandrer seg kraftig. Mens grovkornede bergarter som har størknet ved høy temperatur, forandrer seg lite.
Trykket er mye sterkere ved regional metamofose enn ved kontaktmetamorfose. Derfor er forskjellene i de to såpass store. Leirskifer som blir omdannet under regional metamorfose vil vokse under et lett trykk, for eksempel under en fjellkjede. Mineralene vil som resultat av trykket bli liggende parallelt, og det fører til at det blir mange vannrette lag i denne bergarten. Den vil da lett løse seg opp i disse lagene. Vi sier da at bergarten er blitt skifrig.
Restless Souls (1919)
Restless Souls er en amerikansk stumfilm fra 1919, regissert av William C. Dowlan.
Handling
Judith Wingate har giftet seg for rikdom, men ønsker seg kjærlighet, Samtidig har venninnen hennes Marion Gregory giftet seg for kjærlighet, men lengter etter større rikdom. Chester Wingate nekter å gi Judith en skilsmisse, selv om han har en affære og Judith har den velstående Oliver Sloan som elsker.
Marion blir mer og mer utålmodig med ektemannen sin, oppfinneren Hugh Gregory, som lover henne rikdom ved fullføringen av sin nye ubåt-oppfinnelse, på vegne av amerikanske myndigheter. Men ingenting går som planlagt for noen av dem.
Georgios Giakoumakis
Georgios Giakoumakis (født 9. desember 1994) er en gresk fotballspiller som spiller for den skotske klubben Celtic FC.
Tour of California
Tour of California er et profesjonelt sykkelritt som er en del av UCI America Tour. Løpet er også kjent som Amgen Tour of California, oppkalt etter hovedsponsoren Amgen. Rittet ble arrangert for første gang 19. februar 2006, og går over åtte dager. Fra 2010 er løpet flyttet fra februar til mai, samtidig med Giro d'Italia. Tour of California er USAs største profesjonelle sykkelritt, med 8-9 ProTour-lag på startstreken. Det var i 2010 diskusjoner om rittet skulle få ProTour-status fra 2011 eller 2012.
Fra 2017 inngår det i UCI WorldTour-kalenderen.
Red Leicester
Red Leicester er en orangerød ost fra England. Fargen skyldes, likesom ved cheddar, bruk av det naturlige fargestoffet annatto.
Red Leicester produserers som et stort og flatt rundt ostehjul, av kumelk. Modningen er på seks til ni måneder.
Senala
Senala er en landsby på holmen Fongafale på atollen Funafuti, som er Tuvalus hovedstad. Senala hadde et innbyggertall på 589 i 2002.
Adolf Cernea
Han spilte bl.a. for «Știința» Cluj (senere kalt «Universitatea» Cluj) og Dinamo București.
Irina Konstantinova
Irina Konstantinova (født 10. juli 1976) er en bulgarsk brettseiler. Under Sommer-OL 2012 i London representerte hun landet sitt, der hun ble nummer 22.
Aenne Brauksiepe
Aenne Brauksiepe, født Engels, (født 23. februar 1912 i Duisburg, død 1. januar 1997 i Oelde) var en tysk politiker for CDU. Hun var fra 1968 til 1969 Tysklands familieminister.
Zhaozhou
Zhaozhou (kinesisk: 肇州县; pinyin:  Zhàozhōu Xiàn) er et fylke i provinsen Heilongjiang i Folkerepublikken Kina. Det ligger i byprefekturet Daqing.
Befolkningen var på 424,602 innbyggere i 1999.
Bjerggaden (Oslo)
Bjerggaden var en gate på Hammersborg. Den gikk fra Schandorffs gate til Nedre Hammersborggate.
Gaten ble bortregulert i forbindelse med oppføringen av Deichmanske bibliotek i 1930-årene.
Før byutvidelsen i 1878 lå gaten i Aker. Da ble navnet også brukt om den gaten som nå heter Ribbunggata, og som da lå i Aker.
A Chess Dispute
A Chess Dispute er en britisk stumfilm fra 1903, regissert av Robert W. Paul.
Handling
Et stasjonært kamera ser på mens to flotte herrer spiller et parti sjakk. Man drikker og røyker. Men når en av mennene ser bort, flytter motstanderen to brikker på en gang.
Det oppstår derfor en konfrontasjon, først med spruting fra en flaske, og snart havner de om hverandre på gulvet og fortsetter kampen utenfor kameraets øye - skjult av bordet. Men en kelner dukker opp, for å kaste bort begge slåsskjempene.
VM i ishockey for kvinner 1997
VM i ishockey for kvinner 1997 ble arrangert i syv byer i provinsen Ontario i Canada fra 31. mars til 6. april 1997. Mesterskapet var det fjerde verdensmesterskapet i ishockey for kvinner arrangert av Det internasjonale ishockeyforbundet (IIHF). Kampene ble spilt i Brantford, Brampton, Hamilton, Kitchener, London, Mississauga og North York. Åtte lag deltok i turneringen.
Canada beseiret USA 4–3 på overtid i den jevneste finalen til dato og ble verdensmester for fjerde gang på rad. Finland vant bronse for fjerde gang på rad etter å ha beseiret Kina 3–0 i bronsefinalen.
Turneringen fungerte også som kvalifisering til den første olympiske ishockeyturneringen ved vinter-OL 1998 i Nagano. De fem beste lagene kvalifiserte seg til OL.
MS «Bergensfjord» (2014)
MS «Bergensfjord» er en cruiseferge tilhørende Fjord Line. Skroget ble bygget av Stocznia Gdańsk, og resten av byggearbeidet ble gjennomført av Bergen Group Fosen.
Skipet ble døpt den 6. mars 2014, og jomfruturen til Hirtshals foregikk 9. mars 2014. Leveransen var 6 måneder forsinket etter at rederiet bestemte seg for å bytte ut dieselmotorene med motorer som går på LNG.
Skipet er 170 meter langt, 27,5 meter bredt og har en kapasitet på 1 500 passasjerer og 600 biler. Skipet har LNG-motor og har en toppfart på 21,5 knop.
MS «Bergensfjord» er søsterskip til MS «Stavangerfjord».
Rute
MS «Bergensfjord» ble i 2014 satt inn i ruten Bergen-Hirtshals-Langesund. Seilingen tur-retur tok totalt 2 døgn. Originalt gikk ruten fra Bergen til Hirtshals, med anløp til Stavanger. Ruten går nå videre til Hirtshals, deretter seiler skipet til Kristiansand, før ruten blir gjennomført på samme måte tilbake til Bergen. Etter ankomst til Hirtshals, gikk skipet tur-retur til Langesund i løpet av 10 timer.
Michael Möllinger
Michael Möllinger (født 25. oktober 1980 i Titisee-Neustadt, Tyskland) er en tysk-sveitsisk tidligere skihopper som representerte SC Hinterzarten og senere SC Einsiedeln.
Sommeren 2003 ble han satt ut av det tyske landslaget, delvis fordi landslagsledelsen mente han hadde lagt på seg for mye, delvis av disiplinære årsaker. Han valgte deretter å søke om sveitsisk statsborgerskap i tillegg til sitt tyske, for å kunne konkurrere for Sveits i stedet. Det kunne han gjøre fordi moren hans er fra Sveits. Han konkurrerte ikke internasjonalt i sesongen 2003/04, men hoppet så for Sveits fra sommeren 2004.
I 2004/05 fikk Möllinger sine beste sammenlagtplasseringer i verdenscupen og den tysk-østerrikske hoppuka, da han ble nummer 26 og 20. I 2005 ble han nummer 12 sammenlagt i Sommer Grand Prix. Sine beste individuelle plasseringer i enkeltrenn i verdenscupen fikk han i Kuusamo 27. og 28. november 2004, med 12.- og 10.-plass.
Han deltok i VM i 2005 og 2007, med 34.-plass i storbakken i Oberstdorf i 2005 som beste individuelle plassering. I OL i Torino (Pragelato) i 2006 ble han nummer 13 i både stor- og normalbakken, og var på det sveitsiske laget som ble nummer 7 i lagkonkurransen. I VM i skiflyging i Bad Mitterndorf (Kulm) samme år ble han nummer 24 i den individuelle konkurransen og var på det sveitsiske laget som ble nummer 6 av 9 lag i lagkonkurransen.
Michael Möllinger la opp som skihopper i oktober 2008, etter at han under trening i desember året før hadde skadet et leddbånd i kneet.
Faust aux enfers
Faust aux enfers er en fransk stumfilm fra 1903 regissert av Georges Méliès.
Limburger
Limburger er en opprinnelig belgisk, halvhard ost laget av pasteurisert kumelk. Ostens kittyte kan ha en stram aroma, men den er temmelig mild inni.
Lofeagai
Lofeagai er en landsby på atollen Funafuti, som er Tuvalus hovedstad. Lofeagai hadde et innbyggertall på 399 i 2002.
Storfugler
Storfugler (Tetrao) er en slekt i gruppen hønsefugler. Slekten består av 2 skoghønsarter.
Phytosini
Phytosini er en liten gruppe (stamme) av biller som hører til familien kortvinger.
Utseende
Ganske små (2-2,5 millimeter), lange og tynne, gjerne brunlige kortvinger. Kroppen er nokså smal og jevnbred. Hodet er rundet med ganske små fasettøyne, antennene tydelig klubbeformede. Pronotum er rundet, dekkvingene ganske korte. Bakkroppen er langstrakt og sylindrisk, beina ganske korte.
Levevis
Phytosini lever på sandstrender, der de graver i sanden. Den kan også finnes under oppskylt tang eller kadavere, eller under steiner.
Frank Fetter
Fetter er særlig kjent for å ha kritisert Robert Malthus’ befolkningsteori. Som en forsvarer av markedsverditeorien, understreket Fetter viktigheten av det økonomiske begrepet kalt tidspreferanse. Han kritiserte økonomen Irving Fisher for å ha forlatt tidspreferanse i sin renteteori, hvilket han tidligere hadde utredet og forsvart i boka The Rate of Interest fra 1907.
Biografi
Frank Fetter ble født i Peru, Indiana i en Kveker-familie under den amerikanske borgerkrigen. Fetter var svært arbeidsom, og begynte allerede å studere ved Indiana University i 1879 i en alder av seksten år. Her ble han medlem av broderskapet «Phi Kappa Psi Fraternity». Fetter skulle egentlig ta eksamen i 1883, men forlot universitetet for å drive familiens bokhandel da han fikk høre om sin fars sviktende helse. I pausene fra arbeidet i bokhandelen fikk han muligheten til å fordype seg i økonomisk teori, som han i sitt senere liv videreutviklet og nøt anerkjennelse for. Fetter leste blant annet mye av Henry George, særlig boka Progress and Poverty fra 1879.
Etter åtte år fortsatte Fetter studiene, og fullførte sin bachelor i 1891. I 1892 fikk hans lærer ved Indiana University, Jeremiah W. Jenks, en stilling ved Cornell University på den nystiftede avdelingen President White School of History and Political Science og fikk dermed vedlikeholdt et nært vennskap til Fetter i denne perioden. Fetter fullførte sin master i filosofi det samme året. Jenks overtalte Fetter til å studere ved Sorbonne-universitet under Johannes Conrad i Paris. Fetter tok filosofisk doktorgrad i 1894 ved Universitetet i Halle i Tyskland, med en avhandling som kritiserte Malthus’ befolkningsteori. Han var gjennom sitt medlemskap i Phi Kappa Psi-broderskapet også medlem av Cornells Irving Literary Society.
Etter å ha tatt doktorgraden underviste Fetter ved Cornell University, men forlot universitetet raskt, da han ble tilbudt en stilling som professor ved Indiana University. I 1898 forlot han Indiana til fordel for Stanford University, men forlot også det universitetet kun tre år senere, på grunn av en konflikt vedrørende akademisk frihet. Etter å ha forlatt Stanford i 1901, dro Fetter tilbake til Cornell, hvor han ble i ti år.
Fetter var kritisk til Franklin D. Roosevelts planer om å gjøre slutt på gullstandarden, og drev sammen med flere andre økonomer lobbyvirksomhet mot det de vurderte som en gradvis bevegelse mot fiat-penger i pengetilførselen.
Innflytelse og anerkjennelse
I 1909 ble Fetter i en alder av 46 honorert med en æresdoktorat i jus (LL.D.) fra Colgate University, og ble utpekt som president til American Economic Association i 1913. Øvrige æresdoktorater ble gitt til Fetter av Occidental College i 1930 og Indiana University i 1934.
Fetters avhandling, Principles of Economics (1904), ble av Herbener sett på som nasjonaløkonomiens bok uten sidestykke, frem til Ludwig von Mises’ avhandling fra 1940, Nationalökonomie." I forordet til 1977-utgaven av Fetters Capital, Interest, and Rent bemerker Murray Rothbard at han selv først ble introdusert til Fetters teorier og arbeid gjennom en fotnote i Mises’ bok Human Action. Rothbard skrev i tillegg at Fetters renteteorier var «østerrikske» [overført betydning], og hadde påvirket ham kraftig når det kom til økonomisk teori. "...while reading Fetter's oeuvre in the course of writing my Man, Economy, and State... I was struck by the brilliance and consistency of his integrated theory of distribution and by the neglect of Fetter in current histories of economic thought, even by those that are Austrian oriented. For Fetter's systematic theory, while challenging and original (particularly his theories of interest and rent), was emphatically in the Austrian school tradition."
Etter Fetters død i 1949 skrev J. Douglas Brown, senere dekan ved Princeton University, en hyllest for Fetter i American Economic Review.
Gro Mukta Holter
Gro Mukta Holter (født 10. oktober 1976 i Dhaka i Bangladesh) er en norsk billedkunstner og designer. Hun er utdannet ved tekstil-avdelingen ved Kunsthøyskolen i Oslo 2003, og arbeider innenfor maleri, grafikk, tegning, tekstil og installasjoner. Holter, som ble adoptert da hun var 11 måneder gammel, har beskrevet ulike spørsmål om identitet som viktige for henne.
Som designer har Holter skapt produkter som Shwe-Shwe Poppi dukker i Sør-Afrika og barneserien «Lille Solstråle» for Haugrud AS, og jobbet som designer for Sally Ann i Norge.
Roar Øvstedal
Roar Øvstedal (født 1953) er en norsk tidligere ishockeyspiller. Han representerte Manglerud Star, og fikk Gullpucken i 1978.
Brynjulf
Brynjulf er et mannsnavn med norrøn opprinnelse.
Etymologi
Det norrøne Brynjolfr er satt sammen av brynja, «brynje», og ulfr, «ulv».
Brynjolf er en dansk form av navnet. Brynjólfur er den islandske formen av navnet, med Binni som en kortform.
Utbredelse
BryniulfR og BrunulfR er kjent brukt i syv runeinnskrifter fra vikingtiden. Dette er et relativt lite antall, så navnet var neppe blant de mest brukte på den tiden. Brynjulv var et vanlig navn i Norge i middelalderen. Over 60 forskjellige personer med navnet er nevnt i Regesta Norvegica. Brynjulv er kjent brukt i norske middelalderballader, blant annet i «Tor Brynjulv og fluga».
Brynjulf har navnedag i Norge, mens den svenske formen Brynolf har navnedag i Sverige og Finland.
Kjente personer med navnet
Personene i listen er ordnet kronologisk etter fødselsår.
Annen bruk av navnet
Henrik Ibsen brukte Brynjolf Bjarme som pseudonym da han gav ut det første skuespillet sitt, Catilina.
Storelva (Båtsfjord)
Storelva (nordsamisk: Orošjohka) er ei elv i Båtsfjord kommune i Finnmark. Den har utspring på Båtsfjordfjellet, hvor den som Námmejohka renner mot sørvest ned til Storvatnet. Fra Storvatnet renner Storelva først mot nordvest, senere nord, og renner gjennom Båtsfjorddalen til den munner ut i pollen Straumsnesvatnet innerst i Båtsfjorden. Storelva er 15,6 kilometer lang, men regnet fra sideelva Anneelvas utspring på fjellvidda Basečearru i vest har vassdraget en lengde på 16,7 kilometer.
Eirik Sandberg
Eirik Sandberg (født 26. mai 1918, død 13. desember 1995) var flyger og offiser i Luftforsvaret. Ved utbruddet av andre verdenskrig var Sandberg elev ved Hærens flyskole. Han kom seg til Little Norway og Flyvåpnenes Treningsleir (FTL), der han ble instruktør.
I 1941 var han blant de første flygerne i den nyopprettede 45 Group ved Dorval i Quebec. Avdelingen sorterte operativt under RAFs Ferry Command, men administrativt under Flyvåpnenes treningsleir, og hadde ansvaret for ferging av nye fly fra Nord-Amerika over Atlanterhavet til Storbritannia.
Etter fler enn 30 tokt på Halifax-fly ved 76 Squadron RAF, ble han testflyger, først ved Handley Page, deretter de Havilland. I 1944 var han ved Empire Test Pilots' School, og var den første norske norske flyger som fikk formell testflygerutdannelse.
Under krigen fløy han først for RAFs Ferry Command, senere bombeflyger ved 76 skvadron hvor han gjennomførte over tredve tokt med Handley Page Halifax. I 1944 første norske flyger som fikk formell testflygerutdannelse, ved Empire Test Pilots School. I perioden 21. april til 28. mai 1945 oppholdt han seg på Wright Field, Dayton, Ohio. Han fikk der prøvefløyet 16 flytyper, bl.a Lightning, Kingcobra og Thunderbolt, samt helikoptertypene Sikorsky YR-4 og YR-6. Etterpå dro han til Naval Air Station, Anacosta og prøvefløy 6 flytyper der, bl.a Corsair og Hellcat. Formålet med dette oppdraget var å analysere hvilke flytyper som var best egnet for Luftforsvaret i fredstid. Sikorsky R-4 var verdens første masseproduserte helikopter og det første helikopter som ble brukt av U.S. Air Force. Han kunne imidlertid ikke anbefale helikoptrene Sikorsky R-4 og Sikorsky R-6. Luftforsvarets første helikopter ble Bell 47D-1 som kom til Norge først i april 1953.
Ved opprettelsen av 335 skvadron på Gardermoen i 1946 var Sandberg øremerket som sjef for avdelingen. Allerede samme år ble han beordret til Kjeller som testflyger. I 1948 var han ansvarlig for innføringen av Luftforsvarets første jetfly, de Havilland Vampire. Fra 1950 var han ved nyetablerte Luftforsvarets stabsskole, og fungerte som studieleder der frem til 1953. Han var militærattaché i London i 1954 og 1955. I 1956 ble han beordret til Luftforsvarets flygeskole, der han var sjef til 1959. Deretter gikk han Forsvarets høgskole, før han i 1960 kom til Luftforsvarets Forsyningskommando (LFK Kjeller) som gruppesjef.
I 1969 ble Sandberg utnevnt til formann i daværende Flyhavarikommisjonen, og han satt som leder for kommisjonen fram til 1976, da Wilhelm Mohr overtok.
Eirik Sandberg deltok også i oppstarten av Nedre Romerike Flyklubb (NRFK) og var den første skolesjefen i den første flyklubben på Kjeller flyplass.
Oberstløytnant Sandberg ble pensjonert fra LFK i 1983. Som pensjonist jobbet han i mange år ved Riksarkivet i Oslo, med ansvar for Hærens og Marinens flyvåpens arkiver. Han var også saksbehandler for Riksarkivet i krigspensjonssaker.
Sandberg ble tildelt flere utmerkelser. Blant annet mottok han St. Olavsmedaljen med ekegren, Krigsmedaljen og det britiske Distinguished Flying Cross.
David Lynch
David Keith Lynch (født 20. januar 1946) er en amerikansk regissør.
Lynch ble født i Missoula i Montana i USA, en liten by som mange mener minner om settingen i flere av hans filmer. Han studerte ved forskjellige kunstskoler og giftet seg i 1967 med Peggy Lynch. De ble senere skilt, og etter et ekteskap med Mary Fisk er han nå gift med Emily Stofle. På slutten av 1980-tallet hadde han også et lengre forhold til Isabella Rossellini.
Han gjorde sin regidebut med filmen Eraserhead i 1977, en film som ble karakterisert som surrealistisk og rar, og enkelte trodde at den ikke ville kunne bli sluppet fordi den var altfor sær. Filmen fikk raskt kultstatus. Neste film fra Lynch var Elefantmannen, som kom i 1980. Denne filmen ble godt mottatt av kritikerne og ble nominert til åtte Oscar, men vant ingen. I hovedrollene finner vi blant andre Anthony Hopkins og John Hurt.
Lynchs filmer er stort sett ansett for å være for de mer spesielt interesserte og er ofte forvirrende og provoserende. Dette gjelder også hans TV-serie Twin Peaks som ble laget i 1990. Denne serien handler i utgangspunktet om mysteriet rundt et drap i en liten og merkelig by.
I 1999 overrasket Lynch mange med filmen The Straight Story. Som tittelen indikerer, er dette en film med en historie som er ganske «rett fram», meget ulik Lynchs tidligere filmer. Filmen fikk varm omtale og ble nominert til en Oscar.
Harald Bastiansen
Harald Bastiansen (født 7. mars 1962 i Oslo) er en norsk tidligere ishockeyspiller. Han representerte Furuset Ishockey og var på utlån til Storhamar sommeren 1986, der spilt han to sesonger. Han kom fra moderklubben Forward som også fostret spillere som Åge Ellingsen og Ørjan Løvdal. Bastiansen var en viktig offensiv brikke i Storhamar, særlig i sin andre sesong i Storhamar, sesongen da Erik Kristiansen og Åge Ellingsen spilte i svenske Björklöven.
Bastiansen var også kaptein for Storhamar.
Panorama City (Los Angeles)
Panorama City er et nabolag i byen Los Angeles i California, mer spesifikt i San Fernando Valley. Nabolaget har en generelt ung aldersgruppe samt den høyeste befolkningstettheten i Valley. Etnisk sett er mer enn halvparten av befolkningen født utenfor USA, en høyere prosentandel enn Los Angeles som helhet.
Teone
Teone er en landsby på atollen Funafuti, som er Tuvalus hovedstad. Teone hadde et innbyggertall på 540 i 2002.
Panorama City (Los Angeles)
Panorama City har tre videregående skoler, to fritidssentre, et eldresenter, to sykehus og et handelskammer.
Slesvig-Holsten-Sønderborg-Augustenborg
Slesvig-Holsten-Sønderborg-Augustenborg (tysk: Schleswig-Holstein-Sonderburg-Augustenburg) er en nå utdød hertugslekt, som var en gren fra hertugene av Sønderborg av huset Oldenborg. Linjen nedstammer fra hertug Alexander av Sønderborg, hvis sønn Ernst Günther lot bygge Augustenborg slott på Als, navngitt etter han hustru Augusta av Glücksborg. Linjen utdøde i 1931.
Svein Pedersen
Svein Pedersen (født 1944) er en norsk tidligere ishockeyspiller. Han representerte Hasle/Løren, og fikk Gullpucken i 1976. Han spilte over 22 sesonger i klubben, og var med og tok Norgesmesterskapet for klubben i 1972-74 og 1976. Han har 31 offisielle landskamper for Norge.
Audiogram
Et audiogram eller en hørselskurve er en grafisk fremstilling (som et diagram) av hørselstap. X-aksen viser lydfrekvenser fra 125 Hz (dype, mørke toner) til 8000 Hz (høye, skarpe toner), y-aksen viser lydstyrke målt i desibel (dB) fra −10 dB til omtrent 120 dB.
Et audiogram lages ved at hørselen til en person på forskjellige frekvenser måles av en audiograf og plottes inn. Desto større hørselstap for et frekvensområde, desto større lydstimuli må til før personen sanser lyden. Audiografen vil under en hørselstest spille av toner med en bestemt frekvens, og personen som testes vil markere når lyden høres. Dersom personen ikke hører den bestemte tonen, vil audiografen øke lydstyrken gradvis og markere hvor sterk lyd som må til før personen hører den.
Bjørnelignende rovpattedyr
Bjørnelignende rovpattedyr (Arctoidea) er en delgruppe med hundelignende rovpattedyr som består av tre nålevende undergrupper og en utdødd som har en morfologi som minner om bjørner, derav navnet på gruppen. Hver gruppe har videre inndeling.
Fylogeni
Fylogenien under viser gruppens nærmeste slektninger og er i hovedsak i henhold til Wesley-Hunt & Flynn (2005), men med justeringer av Law, Slater & Mehta (2018).
Øst-Tyskland under Sommer-OL 1988
Øst-Tyskland under Sommer-OL 1988. 259 utøvere fra Øst-Tyskland deltok i seksten grener under Sommer-OL 1988 i Seoul. Det var femte og siste gangen som Øst-Tyskland stilte med egen OL-tropp i et Sommer-OL, første gangen var under Sommer-OL 1968 i Mexico by. Landet deltok ikke under lekene i Los Angeles i 1984 på grunn av at Sovjetunionen og de andre østblokknasjonene boikottet lekene. Øst-Tyskland ble nest beste nasjon med trettisju gull-, trettifem sølv- og tretti bronsemedaljer. Friidrettsutøveren Ulf Timmermann var landets flaggbærer under åpningsseremonien.
Swift
SWIFT, eller Swift, kan referere til:
Personer
Biler
IT
Ruaridh McConnochie
Ruaridh McConnochie (født 16. august 1989) er en britisk rugbyspiller.
Ladies Love Outlaws
Ladies Love Outlaws er et album av Waylon Jennings fra 1972.
A Daring Daylight Burglary
A Daring Daylight Burglary er en britisk stumfilm fra 1903, regissert av Frank Mottershaw.
Handling
En innbruddstyv hopper over et gjerde, og kommer seg inn i et hus. Men en gutt som har vært vitne til forbrytelsen, stikker av og varsler politiet. En politi-betjent klatrer deretter over gjerdet, går inn i huset, og må slåss mot tyven på taket.
Men politimannen blir skadet, og trenger ambulanse. I mellomtiden flykter tyven, forfulgt av flere andre politimenn. Tyven kommer seg om bord på et tog, og politiet er redd for at tyven har forsvunnet for dem for godt.
Jan Erik Solberg
Jan Erik Solberg (født 1946) er en norsk tidligere ishockeyspiller. Han representerte Jar Hockey og Vålerenga Ishockey. Solberg fikk Gullpucken i 1967.
Haimaller
se teksten
Haimaller er en familie maller. som lever i fersk- og brakkvann i Sør-Asia, fra Pakistan til Borneo.
I den mest artsrike slekten, Pangasius, finnes bl.a. artene haimalle og stor haimalle.
Mekongkjempemalle er den eneste arten i slekten Pangasianodon. Den kan bli opptil 300 kg tung, og er dermed den mest storvokste av haimallene.
Beskrivelse
Kroppen er flattrykt. Ryggfinnen befinner seg langt fremme, og er ofte høy og trekantet. Gattfinnen er også ganske lang, med 26-46 finnestråler. De har vanligvis to par med skjeggtråder.
Yuki Sunaga
Yuki Sunaga (født 28. desember 1980) er en japansk brettseiler. Under Sommer-OL 2012 i London representerte hun landet sitt, der hun ble nummer 21.
Under Sommer-OL 2020 i Tokyo som ble arrangert i 2021, ble hun nummer 12.
Oslo Jazzhus
Oslo Jazzhus (etablert 1973 i Oslo, nedlagt 1996) er et konsertlokale i Musikkens hus i Toftes gate, opprinnelig kalt Amalienborg Jazzhus, eller på folkemunne Malla (1973–1984) og da lokalisert i Arbeidergata 2. Flere innspillinger er gjort herfra, blant annet Kristian Bergheim's Live at Malla, og Al Cohn/Laila Dalseth/Totti Bergh's We remember you (Gemini Records, 2002) med opptak fra 9.-10.1986.
Etablissementet vant Smugetprisen 1993 og flyttet til nedlagte Bergene sjokoladefabrikk på Rodeløkka i 1994. Etter finansielle problem ble det nedlagt to år etter. Noen av ildsjelene fortsatte i Klubbscenen Blå (1998–).
Mariel Hemingway
Mariel Hemingway (født 22. november 1961 i California) er en amerikansk skuespiller og forfatter.
Hemingway vokste hovedsakelig opp i Ketchum, Idaho, hvor hennes far bodde, og hvor hennes farfar hadde også brukt mye tid som idrettsutøver og forfatter. Mariel tilbrakte også en del av sin oppvekst i New York City i New York, og i Los Angeles, California. Hemingways første rolle som skuespiller var sammen med søsteren Margaux i filmen Lipstick fra 1976. Filmen ble ikke ansett som spesielt god, men Mariel ble nominert som beste nykommer under utdelingen av Golden Globe Award dette året. Hemingway mest kjente rolle var i regissør Woody Allens film Manhattan fra 1979, som er en romantisk komedie. Mariel var bare seksten år gammel under film-innspillingen, og hun ble nominert til en Oscar for beste kvinnelige birolle. I filmen Personal Best fra 1982 spilte Mariel en bifil idrettsutøver i en film kjent for noe eksplisitt på grunn av kjærlighetsscenene mellom to lesbiske kvinner.
Abdul Rashid
Lala Abdul Rashid (født 1. juni 1922 i Rawalpindi, død 8. mars 1998 i Rawalpindi) var en pakistansk landhockeyspiller som deltok i de olympiske leker 1960 i Roma.
Rashid ble olympisk mester i landhockey under Sommer-OL 1960 i Roma. Han var med på det pakistanske laget som vant landhockeyturneringen. Pakistan vant kvartfinalen med 2-0 over Tyskland, i semifinalen slo de Storbritannia med 1-0 og i finalen beseiret de India med 1-0. Rashid spilte seks kamper i turneringen.
MP3
MP3 (Moving Picture Experts Group, Audio Layer III) er et komprimert filformat for lagring av lyd. MP3 ble utviklet av det tyske Fraunhofer Institut Integrierte Schaltungen på midten av 1980-tallet og er en del av MPEG-standarden. MP3 revolusjonerte lydlagringen da det kom i vanlig bruk tidlig på 1990-tallet. Formatet ble etter hvert det mest brukte lydformatet blant folk til lagring av musikk, og er også det mest utbredte lydlagringsformatet i dag. MP3 er et eksempel på komprimering med tap (eng. lossy compression), hvor data som ikke kan høres forkastes for å gi mindre filstørrelse. Slik kan man redusere filstørrelsen med opptil 90 % og høre svært liten forskjell.
Virkemåte
Komprimeringen går ut på å stykke opp lyden langs tidsaksen i halvveis overlappende blokker. Hver blokk multipliseres med en vindusfunksjon og transformeres med diskret cosinustransformasjon, som er en slektning av fouriertransformasjon. Transformasjonen omgjør informasjon om tidsforløpet til informasjon om frekvensinnhold. Vindusfunksjonen har til oppgave å mykt runde av overganger mellom blokkene, for å dempe den uunngåelige forstyrrelsen i frekvensinformasjon som oppstår i overgangene. For å minimere bitraten, kan mesteparten av frekvensinformasjonen forkastes før menneskeøret begynner å legge merke til det, spesielt frekvenser som ligger på grensene av det hørbare frekvensområdet. En annen finesse er at deler av lyden kodes i mono der de to stereosporene er svært like, i motsetning til på CD-plater, der slik informasjon lagres dobbelt.
Start og slutt
En svakhet ved mp3 er at formatet ikke definerer eksakt tidspunkt for start og slutt. Starten og slutten havner i hver sin ende der hvor det ikke lenger er informasjon om lyden. Som et resultat av virkemåten til mp3, er det alltid et svakt uhørbart "ekko" eller etterslep i begge retninger fra ethvert punkt, som mp3-dekoderen vil oppfatte som informasjon, noe det jo er. Derfor vil en lyd kodet i mp3-formatet alltid bli lengre i begge ender (mest på slutten) enn originallyden var, hvor det ekstra stykket lyd i begge ender består av den nevnte støyen, som er for svak til å høres. Problemet resulterer i en svært hørbar pause mellom påfølgende lydspor som individuelt er mp3-komprimert, og som var ment til å spilles sammenhengende. For å bøte på problemet, bruker flere musikkprogrammer avanserte metoder for å analysere og mikse sammen overganger mellom sanger i sanntid.
Bruk
MP3 har gjort det enkelt å distribuere musikk via Internett, såkalt fildeling av musikk. En CD med MP3-filer kan typisk inneholde over 100 spor. MP3-spillere kan lagre flere tusen sanger tilsvarende ukevis av musikk dersom de har innebygd harddisk.
MP3 og patentproblematikk
Fraunhofer fikk i 1989 patent på lagringsformatet og har gjennom firmaet Thomson Consumer Electronics håndhevet dette med hard hånd. I september 1998 sendte de et brev til utviklere av gratisprogrammer som lager MP3-filer med beskjed om at de sitter på patentet og at en lisens er nødvendig for å lage eller distribuere MP3-filer. De fleste brydde seg ikke det ringeste om dette, og det er fremdeles enkelt å finne fri programvare som kan kode MP3-lyd. Et resultat av denne strenge lisenspolitikken var utviklingen av lydformatet Ogg Vorbis som ikke inneholder programvarepatenter. Enkelte GNU/Linux-distribusjoner har fjernet støtte for alt som har med MP3 å gjøre nettopp på grunn av dette.
Tekavatoetoe
Tekavatoetoe er en landsby på atollen Funafuti, som er Tuvalus hovedstad. Tekavatoetoe hadde et innbyggertall på 343 i 2002.
Nina Skarpenes
Nina Skarpenes (født 1963 ) er rektor ved Politihøgskolen i Oslo fra 2017.
Før hun ble rektor ved Politihøgskolen arbeidet hun som høgskolelektor i pedagogikk og ledelse ved Krigsskolen, og hun var førstekonsulent og forskningsassistent ved Universitetet i Oslo.
Hun begynte ved Politihøgskolen i 1996, og har vært høyskolelektor, assisterende avdelingsleder ved avdeling for etter- og videreutdanning, vært assisterende rektor fra 2008 til 2014 og deretter midlertidig tilsatt rektor til hun i mai 2017 offisielt ble utnevnt til stillingen, et åremål på seks år.
Hun er per 2017 medlem i Utdanningsutvalget i Universitets- og høgskolerådet (UHR), styremedlem i Norsk senter for informasjonssikring (NorSIS) og sakkyndig oppnevnt av Nasjonalt organ for kvalitet i utdanningen (NOKUT).
Five Minutes More
«Five Minutes More», ofte referert til som «Give Me Five Minutes More», er en amerikansk sang med melodi av Jule Styne og tekst av Sammy Cahn.
Den ble opprinnelig spilt inn på plate av The Ross Sisters og senere av Frank Sinatra. Sinatra gjeninnspilte sangen. Den ble utgitt på hans album Come Swing with Me (1961) og utgitt på single året etter.
Tex Beneke and the Glenn Miller Orchestra spilte inn sangen 28. mai 1946. Den ble utgitt på RCA Victor 20-1922. B-siden var «Texas Tex».
The Skyrockets Orchestra Dirigent: Paul Fenoulhet med sang Doreen Lundy. Innspilt i London 14. november 1946. Den ble utgitt på His Master's Voice BD 5955 og på His Master's Voice A.L. 2914 (i Norge).
Sangen hadde sin spillefilmdebut i Sweetheart of Sigma Chi (1946), fremført av Phil Brito.
Norsk versjon
Juul Hansen har skrevet en norsk tekst. Den norske tittelen er «Fem minutter til».
Listeplasseringer
Frank Sinatras versjon lå som nummer én i to (ikke-sammenhengende) uker på Billboard Best Sellers In Stores-listen i 1946. Sangen endte opp som nummer fire på Billboard Year-End-listen for 1946.
Biskop Eysteins jordebok
Biskop Eysteins jordebok eller Den røde bok (også kjent som Rødeboken og Raudeboka) er en viktig informasjonskilde om kirkelige inntekter og jordeiendomsforhold på Østlandet i middelalderen. Manuskriptet til jordeboken skal være fra årene 1388-1401, og er skrevet av eller for Eystein Aslaksson, biskop i Oslo og korsbror ved Hallvardskatedralen i Oslo. Rødeboken oppbevares nå i Riksarkivet. Den består, slik den er bevart, av 205 blad. Navnet Rødeboken kommer av at boken tidligere hadde røde permer.
Registrering av Oslo bispedømmes eiendommer
I 1388 startet biskop Eystein en registrering av kirkens eiendommer, et arbeid som skulle ta hele 13 år. Målet var å få oversikt over Oslo bispedømmes eiendommer etter svartedauden. Kirken var en stor jordeier, og avkastningen fra gårder og gårdparter var blant kirkens viktigste inntekter. Nesten 10 000 eiendommer ble oppført. Små gårdparter ble solgt eller slått sammen, og kirken forhandlet med leilendinger om landskyld. Mange gårder ble forlatt; såkalte ødegårder. Håpet var at landskylden skulle bli den samme som før pestepidemien, men dette var ikke mulig grunnet befolkningsnedgangen. Nå var det kjøpers og leiers marked, og store jordeiere som kirken måtte tilpasse seg. Løsningen ble å sette ned landskylden, selge unna gårdparter og slå sammen prestegjeld. Etterhvert fikk imidlertid kirken flere eiendommer. Pestepidemiene ble sett på som Guds straff, og donasjoner strømmet til kirken i løpet av senmiddelalderen. Ved utgangen av middelalderen eide derfor kirken nesten halvparten av all jord i Norge.
Trykte utgaver
Biskop Eysteins jordebok ble utgitt av historiker H. J. Huitfeldt i fire hefter mellom 1873 og 1880 med originaltittel ''Biskop Eysteins Jordebog (Den Röde Bog). Fortegnelse over Det geistelige Gods i Oslo Bispedömme omkring År 1400.'' Disse fire heftene er tilgjengelige digitalt på Nasjonalbibliotekets nettsider.
I det videre er transkripsjon av den trykte utgaven gitt, med opprinnelig norrøne betegnelser hvor dette er kjent. Den geistelige inndelingen er gjengitt etter fjerde hefte, mens rekkefølgen er gjort mer geografisk ordnet (fra øst til vest). Lenker til eksisterende og historiske kirkesteder er gjort vha. ulike kilder. Romerske numeraler er gjengitt fra den trykte utgaven, som også var angitt i originalen. I den trykte utgaven blir f.eks. 14 skrevet som XIIII., men er her skrevet som XIV. ettersom det er den moderne skrivemåten og dessuten gis av formateringen til Wikipedia.
Dioecesis Osloensis
Innsamlet 1396. Annet hefte, s. 211 - 309 ''Romerske numeraler: CL. (150) - CLXIII. (163)''
<ol type="I" start="150"> <li>til biscops stolsen</li> <li>kummuna koorsbrødhræ</li> <li>Sikulandæ prouenta</li> <li>Hofuinar prebenda</li> <li>Vlfuinar prebenda</li> <li>Hielmungar prebenda</li> <li>Bergs prouenta</li> <li>Lautina prouenta</li> <li>Cantoria</li> <li>Helgha andz altaræ</li> </ol> <ol type="I" start="159"> <li>Kros altare</li> </ol> <ol type="I" start="159"> <li>Marie altare indræ</li> <li>Clemetz kirkiæ</li> <li>Kros kirkja</li> <li>Spitalen ok Lafranz kirkja</li> <li>Nunnusæter j Oslo</li> </ol>
Elfarsýslu prófastdœmi
Innsamlet 1388, tillegg 1399. Annet hefte, s. 309 - 358 ''Romerske numeraler: CLXIV. (164) - CLXXXV. (185)''
Rider of the Law
Rider of the Law er en amerikansk stumfilm fra 1919, regissert av John Ford.